Foto: Google image NATO bosh kotibi Yyens Stoltenberg alyansning Afg‘onistondagi “Ishonchli qo‘llab-quvvatlash” noharbiy missiyasini 2016 yildan keyin ham davom ettirishini ma’lum qildi. Bu haqida RIA “Novosti” xabar berdi. “Biz “Ishonchli qo‘llab-quvvatlash” missiyamizni 2016 yildan keyin ham moslashuvchan mintaqaviy model vositasida davom ettirish to‘g‘risida qaror qabul qildik”, - deya ma’lum qildi Stoltenberg. Bundan tashqari NATO mamlakatlari yetakchilari afg‘on qurolli kuchlarini 2020 yilgacha moliyalashtirishga qaror qilishdi.